Document ID: 31989R3061

*****
ΚΑΝΟΝΙΣΜΟΣ (ΕΟΚ) αριθ. 3061/89 ΤΗΣ ΕΠΙΤΡΟΠΗΣ
της 11ης Οκτωβρίου 1989
για την τροποποίηση του κανονισμού (ΕΟΚ) αριθ. 745/87 που παρεκκλίνει από τον κανονισμό (ΕΟΚ) αριθ. 2169/86 για τον καθορισμό των λεπτομερειών εφαρμογής όσον αφορά τον έλεγχο και την καταβολή των επιστροφών στην παραγωγή των σιτηρών και της ορύζης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο (1), όπως τροποποιήθηκε τελευταία από τον κανονισμό (ΕΟΚ) αριθ. 1672/89 (2), και ιδίως το άρθρο 15,
Εκτιμώντας:
ότι, σύμφωνα με το άρθρο 15 παράγραφος 1 δεύτερο εδάφιο του κανονισμού (ΕΟΚ) αριθ. 2658/87, οι προσαρμογές τεχνικής φύσεως των κοινοτικών πράξεων που περιλαμβάνονται στη συνδυασμένη ονοματολογία πραγματοποιούνται από την Επιτροπή·
ότι ο κανονισμός (ΕΟΚ) αριθ. 745/87 της Επιτροπής της 16ης Μαρτίου 1987 που παρεκκλίνει από τον κανονισμό (ΕΟΚ) αριθ. 2169/86 για τον καθορισμό των λεπτομερειών εφαρμογής όσον αφορά τον έλεγχο για την καταβολή των επιστροφών στην παραγωγή των σιτηρών και της ορύζης (3), όπως τροποποιήθηκε τελευταία από τον κανονισμό (ΕΟΚ) αριθ. 1863/88 (4), πρέπει να προσαρμοστεί, από τεχνικής πλευράς, προς τη συνδυασμένη ονοματολογία,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 1 του κανονισμού (ΕΟΚ) αριθ. 745/87 αντικαθίσταται από το ακόλουθο κείμενο:
«Άρθρο 1
Κατά παρέκκλιση από τον κανονισμό (ΕΟΚ) αριθ. 2169/86, τα μέρη του παραρτήματος Ι σχετικά με τους κωδικούς ΣΟ 3505 10 10, 3505 10 90, 3505 20 και 3809 10 αντικαθίστανται από το εξής κείμενο:
1.2.3 // // // // Κωδικός ΣΟ
// Περιγραφή εμπορευμάτων
// Ποσότητα αμύλου
που είναι αναγκαία
για την παραγωγή
ενός τόνου
- συντελεστής - // // // // 3505 // Δεξτρίνη και άλλα τροποποιημένα άμυλα κάθε είδους (π.χ. τα προζελατινοποιημένα ή εστεροποιημένα άμυλα κάθε είδους)· κόλλες με βάση τα άμυλα κάθε είδους, τη δεξτρίνη ή τροποποιημένα άμυλα κάθε είδους: // // ex 3505 10 // - Δεξτρίνη και άλλα τροποποιημένα άμυλα κάθε είδους: // // 3505 10 10 // - - Δεξτρίνη (4) // 1,14 // // - - Άλλα τροποποιημένα άμυλα: // // 3505 10 90 // - - - Άλλα (4) // 1,14 // 3505 20 // - Κόλλες (4) // 1,14 // ex 3809 // Προϊόντα για το κολλάρισμα ή το τέλειωμα, επιταχυντές βαφής ή προσκόλλησης χρωστικών υλών και άλλα προϊόντα και παρασκευάσματα (π.χ. είδη για κολλάρισμα παρασκευασμένα και παρασκευάσματα σταθεροποιητικά της βαφής), των τύπων που χρησιμοποιούνται στην κλωστοϋφαντουργία, τη βιομηχανία του χαρτιού, τη βιομηχανία του δέρματος ή σε παρόμοιες βιομηχανίες που δεν κατονομάζονται ούτε περιλαμβάνονται αλλού: // // 3809 10 // - Με βάση αμυλώδεις ύλες (4) // 1,14 // // //
(4) Η επιστροφή στην παραγωγή πληρώνεται με βάση το πραγματικό ποσοστό της ξηρής ουσίας σε άμυλο ή δεξτρίνη.»
Άρθρο 2
Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 11 Οκτωβρίου 1989.

Labels: 17
6